02/07/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Expediente OH.315.1070

Resolución do 19 de xuño de 2013, pola que se somete a información pública o proxecto construtivo da obra de colectores xerais e estación depuradora de augas residuais en Ribeira (A Coruña), de clave OH.315.1070, a autorización de vertido (DH. V15.42359), así como a relación indivual de terreos, bens e dereitos afectados, necesarios para a súa execución. O proxecto dos colectores xerais e estación depuradora de augas residuais de Ribeira define e valora as actuacións precisas para establecer un sistema de saneamento integral no concello de Ribeira. A actuación está declarada de interese xeral da comunidade autónoma de Galicia, de conformidade co disposto no artigo 28 da Lei 9/2010, do 4 de novembro, de aguas de Galicia, toda vez que as obras de referencia están recollidas no Plan Hidrolóxico Galicia-Costa, aprobado polo real decreto 103/2003, do 24 de xaneiro. No artigo 12 do decreto 59/2013, do 14 de marzo, polo que se desenvolve a Lei 9/2010, do 4 de novembro de Augas de Galicia, en materia de execución e explotación das obras hidráulicas, establécese que, previo á aprobación definitiva do proxecto dunha obra declarada de interese da comunidade autónoma, deberá efectuarse un trámite de información pública. O Concello de Ribeira, de conformidade co disposto no artigo 114 do regulamento xeral para o desenvolvemento e execución da Lei 22/1988, do 28 de xullo, de costas, aprobado polo real decreto 1471/1989, do 1 de decembro, solicitou con data 13 de xuño de 2013 a autorización para o vertido á ría de Arousa dun volume anual medio de 3.200.000 m 3 /ano de aguas residuais urbanas depuradas procedentes do término municipal de Ribeira (expediente DH. V15.42359). As coordenadas UTM do punto de vertido son: X=496213 e Y=4708579. Sométese a información pública a dita autorización de acordo co establecido no aritgo 146.8 do citado regulamento. Conforme ao disposto no artigo 29 da Lei de augas de Galicia citada, a aprobación definitiva do proxecto, anteproxecto ou documento técnico desta obra levará implícita a declaración de utilidade pública e a necesidade de urxente ocupación dos bens e adquisición de dereitos, a efectos da expropiación forzosa e da ocupación temporal. A relación dos bens e dereitos afetados polas obras figuran individualizados no anexo I desta resolución. No DOG n.º 59 do 26 de marzo de 2012 publicouse a resolución do 14 de marzo de 2012 da dirección de Augas de Galicia, pola que se somete ao trámite de información pública o estudo de impacto ambiental do anteproxeto de construción e explotación da estación depuradora de augas residuais de Ribeira, a efectos de avaliación ambiental. A Secretaría Xeral de Calidade e Avaliación Ambiental, emite con data do 15 de outubro de 2012 a declaración de impacto ambiental relativa ao anteproxecto de construción e explotación da estación depuradora de augas residuais de Ribeira (2009/0176), publicada no DOG n.º 205, do 26 de outubro de 2012. A través dos traballos realizados no marco do “Plan de saneamento local da ría de Arousa. Marxe dereita. Concellos de Ribeira e A Pobra do Caramiñal”, levado a cabo por Aguas de Galicia, detectáronse unha serie de problemas que, no concello de Ribeira, se resumen na ausencia parcial de infraestruturas de depuración, vertidos directos ao medio recetor, intrusión de augas mariñas e augas procedentes da inflitración na rede de colectores, pérdida de capacidae hidráulica dos colectores por acumulación de sedimentos e sobredimensionamento de bombeos, entre outros. Para dar solución á problemática detectada, no proxecto defínense as obras necesarias para a execución dunha rede de colectores xerais, tanques de tormenta, arquetas de retención e elementos complementarios que conducirán as aguas residuais ata a nova EDAR de Ribeira e á condución do desaguadoiro ao medio receptor, segundo esquema da obra incluído no anexo II desta resolución. A rede de colectores xerais defínese mediante a execución de aproximadamente 13.600 metros de conducións tanto por gravidade como en presión, incluíndo a construción de catro sifóns. Defínense sete tanques de tormenta que regularán os caudais aportados pola rede unitaria, enviando o caudal a xestionar hacia a EDAR e minimizando os aliviadoiros ao medio receptor en tempo de choiva. Estarán ubicados en Carolinas, Cerqueiras, Ameixida, A Revolta, Castiñeiras, Areneros e Aguiño. Os ubicados en Carolinas, Cerqueiras, Areneros e Aguiño contan con volumes de regulación de 1.200 m 3, 1.800 m 3, 1.100 m 3 e 900 m 3, respectivamente; todos eles están dotados de sistema de desodorización e un pretratamento previo ao aliviadoiro. Os tanques da Revolta, Castiñeiras e Ameixida contan con aproximadamente 350 m 3 de regulación. Defínense catro arquetas de regulación: AR-0, AR-1, AR-2 e AR-3. A estación depuradora de augas residuas ubicarase no polígono de Couso e estará dimensionada para unha poboación de 32.500 habitantes equivalentes. Realizará tratamento biolóxico mediante aireación prolongada prevista para un caudal míxmo de tratamento de 1.238 m 3 /h:  LIÑA DE AUGA  Obra de chegada e by-pass xeral  Pretratamento  Desarenado e desengraxado  Tratamento biolóxico con eliminación de nitróxeno  Desfosfatación por vía química  Decantación secundaria  Tratamento terciario (microfiltración e desinfeción UV)  Recirculación de fangos  LIÑA DE FANGOS  Bombeo de fangos biolóxicos en exceso  Espesado de fangos  Bombeo de fangos e deshidratación  Acondicionamento de fangos  Deshidratación de fangos  Bombeo de fango a almacenamento  Almacenamento de fango deshidratado  INSTALACIÓNS COMPLEMENTARIAS  Desodorización do edificio do pretratamento e do edificio do espesador de fangos mediante biofiltración  Edificio de control Como condución de vertido se proxecta a construción dun emisario submariño mediante tecnoloxía de perforación dirixida. O novo emisario iníciase nun tramo terrestre de 471 metros. O tramo submaniño terá unha lonxitude de 420 metros. Considerando o exposto, a Dirección de Augas de Galicia, ao amparo das facultades que lle confire a Lei 9/2010, do 4 de novembro, de augas de Galicia e o Decreto 32/2012, do 12 de xaneiro, polo que se aproba o Estatuto da entidade pública empresarial Augas de Galicia, RESOLVE: Primeiro. –Someter ao trámite de información pública o proxecto construtivo de colectores xerais e estación depuradora de augas residuais de Ribeira (A Coruña), de clave OH.315.1070, para os efectos de aprobación do proxecto construtivo, autorización de vertido (DH. V15.42359), así como a relación individual de terreos, bens, dereitos e propietarios afectados necesarios para a súa execución, para os efectos expropiatorios e de ocupación temporal. Segundo. –Que o período de información pública será de 30 días hábiles, contados a partir do día seguinte ao da última publicación do anuncio de información pública, que se realizará no Diario Oficial de Galicia, no Boletín Oficial da provincia da Coruña, no taboleiro de edictos do Concello de Ribeira e no periódico de maior circulación da provincia da Coruña. Durante ese período as persoas e/ou entidades que o consideren oportuno poderán presentar cantas alegacións ou observacións estimen oportunas, por escrito dirixido á entidade pública Augas de Galicia, situada na rúa Doutor Maceira, n.º 18-baixo, 15706 en Santiago de Compostela. Terceiro. –Que o proxecto e a relación individualizada dos bens e dereitos afectados estarán a disposición do público e/ou entidades nas oficias de Augas de Galicia (rúa Doutor Maceira, n.º 18-baixo, 15706 Santiago de Compostela) e no Concello de Ribeira (praza do Concello, s/n, 15960 Ribeira), durante o período establecido no parágrafo anterior. O que fai público a tódolos efectos legais e regulamentarios de aplicaicón na materia e para o seu coñecemento xeral. Santiago de Compostela, 19 de xuño de 2013. O director de Augas de Galicia Francisco Menéndez Iglesias ANEXO I RELACIÓN INDIVIDUAL DE BENS, DEREITOS E TITULARES AFECTADOS ANEXO II ESQUEMA DA OBRA